**ПУБЛИЧНА ПОКАНА**

**ЗА НАБИРАНЕ НА АСОЦИИРАНИ ПАРТНЬОРИ**

**Във връзка с подготовка на проект** за изграждане и развитие на **Център за върхови постижения в областта на персонализация на трансплантацията на органи, тъкани и клетки по Компонент 3 „Индустрия за здравословен живот и био-технологии“ на** Процедура BG05M2OP001-1.001 ***Изграждане и развитие на центрове за върхови постижения*** по Оперативна програма ***Наука и образование за интелигентен растеж (2014-2020)***

Медицински факултет при Софийски университет „Св. Климент Охридски“ и Университетска болница „Лозенец“

Обявяват

**ОТКРИТА ПУБЛИЧНА ПРОЦЕДУРА ЗА ИЗБОР НА АСОЦИИРАНИ ПАРТНЬОРИ**

Асоциирани партньори могат да бъдат научноизследователски институти, висши училища, болници, бизнес организации, браншови организации, иновационни клъстери, научно-технологични паркове, институции, пациентски организации и други неправителствени организации, научни медии, юридически лица с интерес в областта на *персонализираната медицина и трансплантациите на органи, тъкани и клетки* и тяхното приложно и научно приложение.

Асоциираните партньори не могат да разходват средства от безвъзмездната финансова помощ по проекта, както и не могат да получават преференциален достъп до научно – изследователската инфраструктура и/или резултатите от научните изследвания.

Персонализираните трансплантации са изключително нова област в съвременната медицина. Дейностите по проекта ще обхващат съвкупност от иновативни фундаментални и приложни изследвания.

**ПОЛЗИ ЗА АСОЦИИРАНИТЕ ПАРТНЬОРИ**

Чрез включването си в проекта асоциираните партньори:

* стават част от водеща научна общност, което способства създаването на професионални контакти, участия в събития и обучения, нови проекти и работата в мрежа;
* получават редовна таргетирана информация за научни постижения, водещи обучения и открития в съответната тематична област;
* усъвършенстват имиджа си чрез подкрепата си за високо научна нестопанска дейност с висок обществен приоритет.

Критериите за избор на асоциирани партньори са разделени в две основни групи: оценка на научното качество за научни организации и анализ на капацитета за научни изследвания и иновации за другите видове организации.

**КРИТЕРИИ ЗА ИЗБОР**

Критерии за избор на научно-изследователски организации:

1. Публикации в научни списания и книги, реферирани в SCOPUS и WoS (прилага се списък с публикациите от последните пет години – 2011 - 2015),
2. Процент на често цитираните публикации през последните пет години (прилага се списък с цитиранията)
3. Получено финансиране от Европейския Съвет за научни изследвания (прилага се документ доказващ успешно изпълнен и/или текущ проект като копие от писмо за одобрение, договор за финансиране, документи за одобрение на отчет или др.)
4. Координаторски позиции в проекти по Рамковите програми на ЕС или Хоризонт 2020 (прилагат се договори за финансиране на проекти по рамковите програми на ЕС и Хоризонт 2020, удостоверяващи, че асоциираният партньор е изпълнявал функция на координатор)

Критерии за избор на бизнес и други организации:

1. Инвестиции в съответната проектна сфера за последните 5 години (% от приходите инвестирани в научноизследователска и развойна дейност);
2. Наличие на стратегия за иновации, включително политика и правила за интелектуалната собственост (прилага се ако има разработени такива).
3. Участие в текущи и/или приключили иновационни проекти (национални и европейски) през последните 5 години (съвместни проекти с публични научно-изследователски организации/ университети, където се прилага официален документ за проекта като в т. 3 по-горе)

Крайният срок за изразяване на интерес и представяне на необходимите документи е **11.01.2017 г. до 17:00 ч.** Документите следва да се изпращат по пощата на адрес**: гр.София- 1407, кв.Лозенец, до Университетска болница „Лозенец“, за доц. Ася Станчева или на електронна поща: hospital.lozenets@abv.bg**, сканирани и подписани с КЕП от лицето, с право да представлява организацията.

Цялата документация по участие в Процедура BG05M2OP001-1.001 може да бъде намерена на адрес: <http://sf.mon.bg/?go=news&p=detail&newsId=409>.

За участие в процедурата на избор кандидатите следва да внесат:

1. Заявление за участие по приложения образец
2. Декларация относно избягване на конфликта на интереси за асоциирания партньор
3. Изисканите документи от критерии за избор в зависимост от типа организация

**Избраните кандидати ще бъдат оповестени публично до 20.01.2017 г.**

**С тях ще се подпише 1. *Декларация за партньорство със срок от 5 (пет) години* и *2. Декларация относно съвместно осъществяваните дейности с асоциирани партньори.***

Информация за контакти за допълнителна информация:.02/9607-223 **доц.А.Станчева**